system
Răspunde în limba română, în stilul Wikipedia, cat mai corect gramatical.
user
Îmi poți povesti despre [Titlu] Comuna Negrilești, Vrancea?
assistant
Negrilești este o comună în județul Vrancea, Moldova, România, formată numai din satul de reședință cu același nume.

Etimologie 
Toponimul Negrilești are ca temă antroponimul Negrilă, derivat de la negru.

Așezare 
Comuna se află în partea de nord-vest a județului, într-o zonă montană, pe malul stâng al râului Putna. Este deservită de șoseaua județeană DJ205L, care o leagă spre sud de Tulnici (unde se intersectează cu DN2D) și Păulești.

Demografie 

Conform recensământului efectuat în 2021, populația comunei Negrilești se ridică la 1.464 de locuitori, în scădere față de recensământul anterior din 2011, când fuseseră înregistrați 1.816 locuitori. Majoritatea locuitorilor sunt români (96,72%). Din punct de vedere confesional, majoritatea locuitorilor sunt ortodocși (96,72%), iar pentru 3,21% nu se cunoaște apartenența confesională.

Politică și administrație 
Comuna Negrilești este administrată de un primar și un consiliu local compus din 11 consilieri. Primarul, , de la , este în funcție din . Începând cu alegerile locale din 2020, consiliul local are următoarea componență pe partide politice:

Istorie 
La sfârșitul secolului al XIX-lea, comuna făcea parte din plasa Vrancea a județului Putna și avea în compunere satele Grumăzești, Negrilești și Vrâncioara, cu 1004 locuitori. În comună funcționau o biserică și o școală mixtă cu 15 elevi. Anuarul Socec din 1925 consemnează 1058 de locuitori în comuna având aceeași compoziție și aparținând aceleiași plăși.

În 1950, comuna Negrilești a trecut în administrarea raionului Panciu din regiunea Putna, apoi (după 1952) din regiunea Bârlad și (după 1956) din regiunea Galați. În 1968, a fost transferată la județul Vrancea, dar a fost desființată și inclusă în comuna Bârsești; tot atunci, satele Grumăzești și Vrâncioara au fost desființate și incluse în satul Negrilești. Comuna Negrilești a fost reînființată în forma actuală în 2003.

Monumente istorice 
Singurul obiectiv din comuna Negrilești inclus în lista monumentelor istorice din județul Vrancea ca monument de interes local este situl arheologic aflat în punctul „pe creastă”, la 1 km sud de sat. El cuprinde urmele a două așezări, una din neolitic (cultura Boian faza Giulești) și una din Epoca Bronzului (cultura Monteoru).

Tradiții 
În comuna Negrilești există o tradiție în a realiza păpuși din caș, făcute din brânză proaspătă și puse în forme din lemn de paltin.
O altă tradiție importantă este Boteitul Oilor. Boteitul oilor este cea mai importantă sărbătoare a acestui sat, fiind sărbătorita in fiecare an pe data de 21 mai. Consta in sfințirea oilor care urmeaza sa plece la munte pentru a le păzi de pradatori

Fauna 
Fauna in aceasta zona este una diversă și reprezentată de mai multe specii de mamifere, amfibieni și reptile, unele protejate prin lege 

Mamifere: urs brun (Ursus arctos), lup cenușiu (Canis lupus), mistreț (Sus scrofa), căprioară (Capreolus capreolus),  vulpe (Vulpes vulpes crucigera),  liliacul comun (Myotis myotis);

Reptile și amfibieni: șopârlă de câmp (Lacerta agilis), viperă (Vipera berus), ivorașul-cu-burta-galbenă (Bombina variegata), 

Nevertebrate: croitorul alpin (Rosalia alpina), cosașul transilvan (Pholidoptera transsylvanica) și două specii de melci (Vertigo angustior și Vertigo genesii).

Flora 
Flora din Negrilesti este una tipica pentru aceasta zona a Vrancei, formata in special in paduri de pin, sau de foioase, in special mesteacan, plopi, fag, stejar etc.

Note

Vezi și 
 Soveja (sit de importanță comunitară inclus în rețeaua europeană Natura 2000 în România).

Negrilești
Negrilești